bavarian-nlp/barwiki-20250901 huggingface dataset:
Schtanz in Miazdoi

Die Schtanz (amtli: Stanz im Mürztal) is a Gmeinti wos in Schtanzadoi, an Seitndoi van Miazdoi liegg. Sie hod 1.836 Eiwouna (2016).
Dialekt.
Do rein die Leid, wia ma vielleicht a an dein Atikl merkt, a weink an eiganan Dialekt. Dea is sou a Mittlding aus Weizarisch und Miazarisch, owa sou richti vaschtei toans hoid vü net. Deisdweign gibbs scha a eiganas Wöatabuach va da Schtanz, deis hoaßt "Sou sogn mas, sou moan mas".
Wiadschoft.
In da Schtanz gibbs nou vü Bauan, die meistn mit Rindviecha, und vü va dei betreim nembei nou wos mit Turismus, zum Baüspü Ualaub am Bauernhouf und sou. Turismus is souwiesou gounz wichtig in dein Doi. Es gibb vü scheini Woundaweig mit an Haufn Kunstwerk und a Sochn, wou die Leit schaun kinan wias friacha gwein is, zum Baüspü a Schauschmittn, und natiali a meara Gostheisa und Schounkn.
Itzik Feffer

Itzik Feffer (aa Fefer, jiddisch איציק פֿעפֿער, russisch Ицик Фефер, Исаак Соломонович Фефер; * 10. Septemba 1900 in Schpola, Ukraine; † 12. August 1952 in Moskau) woa a jiddischa Dichta in da Sowjetunion. 1948 is a im Zug vo de Saibarungen vom Stalin vahoft und 1952 umbrocht wuan.
Feffer woa Mitglied vo da KPdSU und hod si imma aun de Parteilinie ghoidn. 1920 hoda seine easchtn jiddischn Gedichtln vaeffentlicht und is boid zu an vo de bedeitendstn Autorn von da sowjetisch-jiddischn Literatur wuan. Ea hod vua oim rhythmische und musikalische Versln gschriem. Da Feffer hod sie imma aun de Parteilinie ghoidn. Bsundas bekaunt is sei Gedicht "Stalin" wuan. Ea hod a zwaa wichtige Beiträg zua Literatur vom Holocaust gschriem: "Ich bin a Jid" und "Schotens fun Warschewer Geto" (Schottn ausm Warschaua Ghetto). Danem hod a no Gedichtln iwa s Jidische Autonome Gebiet "Birobidschan" in Ostsibirien gschriem und Naturbeschreibungen. Seine Weake san in sämtlichn jiddischn Zeitschriftn vo da Sowjetunion easchienan und san mehrmois nei aufglegt wuan.
1941–1945 hod a im Kriag gegn Deitschland ois Oberstleitnant vo da Rotn Armee an da Front kämpft ghobt. 1943 hod a zauman mitn Schauspüla Solomon Michoels ois Vatreta vom Jidischn Antifaschistischn Komitee de USA besucht. 1948 is a vo de antijidischn Stalinistn vahoftet wuan und am 12. August 1952 hod ma eam in da Lubjanka in da 'Nocht vo de eamordetn Poetn' higricht.
Heimdall

Heimdall (oidnordisch: "Heimdalr, Heimdali") is in da nordischn Mythologie a Gott vo de Asen. Ea is da Wächter vo de Getta.
Heimdall wohnt z Himinbjörg und reitet auf seim Ross Gulltopp. Er trogt s Gjallarhorn, s „schollende Horn“, des am End de Ragnarök okindt. Heimdall is da Wächta vo da Regnbogenbruckn Bifröst, de Midgard mit Asgard vabindt. Er heat und siagt ois und guit ois weise. Heilig san eam de Widder. In da ois entscheidendn Schlacht vo Ragnarök kämpft da Heimdall gengan Loki. De zwoa bringa si gengseiti um.
Es gibt Thesn, wo s Sprichwort „Morgenstund hod Goid im Mund“ mitn Gott Heimdall in Zammahang brocht wead. Da Heimdall hod goidane Zähnt und ea is da easchte, wo de Reisendn aufm Weg af Asgard nach da Ibaquerung vo da Regnbognbruckn Bifröst z segn kriagn.
Oidwossa

As Oidwossa (amtli: Münsterer Alte) is a Boch der wo parallel zum Lech fliaßt. Entspringa duads bei Diahappn und lafft bei Obabeiching in an Lech nei. Bei Minschda gibts aa an Zuyfluss, nämli de Mittla Riina und an Obfluss vo am Fischaweiha. As bsundare vom Oidwossa is, dass richtig sauba und o im Summer gscheid koid is.
Gänsanduaf

Gänsanduaf (aumtlich: Gänserndorf) is a Stod im Moachföd mit Einwohnan (Stand ) und de Beziakshauptstod vom gleichnaumign Beziak, dea wos da grässte in Niedaöstareich is.
Gänsanduaf is in da letzn Zeit zua Schui- und Einkaufsstod wuan. Es hat oba aa a kuiturös Zentrum kriagt. Seit 2004 is de Stod a bei da Aktion „Stodeaneiarung“ vom Land Niadaestareich dabei.
Geografie.
Gänsanduaf is 20 km obahoib vo Wean im Moarchföd. Mit Wean is duach de B8 und duach de Noadbauhn vabundn.
Gschicht.
1115 steht da Urt des easchte Moi in ana Urkund mit dem Naumen "Genstribendorf". Do stehn de Grenz vom Pfoarbezirk drin.
Da Naum "Genstribindorf" is woascheinlich, weus da im Mittloita vü Gansln ghobt han.
Zwischa en 12. und 18. Jhdt. woa da Naum "Großgänserndorf". Dann woas "Unter-Gänserndorf" (Ober-Gänserndorf woa ba Korneuburg). Am 21.3.1904 woas daun a Beziakshauptort und hot "Gänserndorf" ghassn.
1838 is es Gänsanduaf aun de Nordbaun aungschlossn wurdn, dees wos zu an Aufschwung gfiat hod. 1853 is da Gmeinde s Moaktrecht valiehn wuan. Seit 1959 is Gänsanduaf a Stod.
1972 is in Gänsanduaf da Safaripark mit an Haufn Wüdviechan eaeffnet wuan. Dees woa a große Attraktion. Do hod ma mitn Auto duachfoan kena und hod Löwn, Giraffn und aundare Wüdviecha im Frein (ohne Gitta davua) vom Auto aus beobochtn kena. 2004 is da Safaripark zweng Konkurs gschlossn wuan.
Kunst und Kuitua.
A bekaunte Kuituavaaunstoitung is de "Sommerszene". Dees is a Summavaaunstoitung, de wos iwa an Monat dauat und jeweus aun de Wochnend vo Juni bis August, vua oim mit Musikdoabietungen, duachgiat wiad.
Bevökarung.
Einwohaentwicklung.
In da Popreg-Datenbank san fias Joa 2016 11.021, fia 2009 9902 Einwohna eamittlt wuan. Nochn Eagebnis vo da Voikszöhlung 2001 hods 7928 Eihwohna gem.
Religion.
De greßte Gmoinschoft is de Remisch-katholische Kiachn mit 69,1% vo de Leit. Da Islam hod 3,6% (deafat inzwischn owa weit mea sei). De Evangeln hom 3,3% und de Orthodoxn 1,4%. 20,1% san net glaibig.
Politik.
Da Buagamasta vo da Stod is da René Lobner (ÖVP) und de Vizebuagamastarin is de Margot Linke (GREANE).
Im Stodgmeinderot gibts ba insgsamt 37 Sitzn noch da Gmeinderotswoi vom 25. Jänn 2015 foigende Mandatsvateulung:
ÖVP 14, SPÖ 14, GREANE 4, FPÖ 4, Freie Bürgerliste Gänserndorf 1.
Dong Hoi

Dong Hoi is a Stod in da Mitt vo Vietnam, am Fluss Nhat Le gleng, 16 m ü. NN. Sie is 500 km vo Hanoi entfernt und 160 km vo Huế durch und am Südnchinameer vabundn. Im Stodzentrum lem 103.988 Eihwohna (2009).
Dong Hoi is de Haptstod vom Department Quang Binh.
Flughofm Dong Hoi is 6 km vo Zentrum Dong Hoi.
Vietnam

De Republik Vietnam, oda a Vietnam, is a Stoot in Ostasien. Se grenzt nua on China, Laos, Kambodscha und ons "Chinesisches Meer". De Stootn hom se 1975 im Vietnamkriag zastrittn. De Haptstod vo Vietnam is "Hanoi".
Vietnam hot fost 86 Millionen Einwohna und is 330.400 km² grouß.
Da jetzige President is "Nguyen Minh Triet". Da Premieeminista haaßt "Nguyen Tan Dung".
Des Bruttoinlondsprodukt is jetzan ziaka so grouß wia von an duachschniddlichn EU-Lond. De Währung vo Vietnam is da "Đồng".
Zua Religion is zum sogn, doss duatn fost jeda zweite koa Religion hot. De ondare Hejftn tein si de Buddhisten und de Kristn.
Gschicht.
Des heitige Vietnam is vua 300.000 bis 500.000 Joarn bsiedelt woan.
1883 is Vietnam a Kolonie vo Frankreich worn. De Franzosn hams "Indochina" gnennt und in drei Protektorate afteit. Vo 1941 - 1945 ham de Japana Vietnam bsetzt ghobt. Noch da Kapitulation vo Japan am End vom Zwoatn Wejdkriag, wor Vietnam kuazzeitig unobhängig.
Wei de Franzosn wieda a Koloniaiheaschoft earichtn woitn, is vo 1946 - 1954 zum Indochinakriag keman. De Franzosn ham valoan und si zruckzogn. Da Noadn is a kommunistische Voiksrepublik worn, da Sidn a Republik untam Patronat vo de USA.
Den foigendn Vietnamkriag vo 1955 bis 1975 zwischn Noad- und Sidvietnam hod da Noadn gwunna. Es wor aa a Stejvatretakriag. Da Noadn is von da Sowjetunion untastitzt worn, da Sidn vo de USA. Am 2. Juli 1976 san Noad- und Sidvietnam wiedavaeint worn. Seitdem hoaßts Sozialistische Republik Vietnam.
Ho-Chi-Minh-Stod

De Ho-Chi-Minh-Stod (dt. "Ho-Chi-Minh-Stadt") is mit mea wia 7 Milliona Einwohna de bvejkarungsreichste Stod vo de Vietnam. Ums vom gleichnaming Bundsstoot Don Nam Bo zu untascheidn, zu dems gheat.
Ho-Chi-Minh-Stadt liegt 1730 Kilometa sidestlich vo Hanoi.
Da Flughofm Tan Son Nhat (viet: Sân bay quốc tế Tân Sơn Nhất, engl. aa Tan Son Nhat International Airport) is da intanazionale Flughofm vo Ho-Chi-Minh-Stadt (Saigon). Er liegt 7 Kilometa neadlich vom Stodzentrum.
Joseph Lateiner

Joseph Lateiner (* Septemba 1853 in Jassy, Rumänien; † 1935) güt ois da easchte berufsmäßige jiddische Theaterschriftstöla, dea wos geringweatigare Theatastickl am Fliessband produziat hod. Fia vü Joa woara ana vo de eafoigreichstn und bekauntastn Figuan vom jiddischn Theata in Amerika.
Um 1885 is da Lateiner noch New York kumma, 1902 is a duatn – gemeinsam mit da Sophia Karp und in Jacob Fischel – Gründa vom jiddischen "Grand Theater" gwen.
Weak (Auswoi).
"A Jahr noch der Chassene" - "A Korban von Liebe" - "A Mutterherz" - "Alexander oder der Kronprinz von Jeruschalajim" - "Bath Schewa oder das Winschfingerl" - "Ben Jaacob oder Goluth Spanien" - "Blimale, die Perl von Warschau oder Graf und Jude" - "Chawa oder die Schlang als Hausfrau" - "Chinke Pinke" - "Chochmath Schelomo oder Rav Tanchuma und der Aschmadai" - "Chorban Jeruschalajim" - "Chussen Kalleh" - "Daniel in der Löwengrube" - "Daniel oder die Tochter von Jeruschulajim" - "Das fünfte Gebot oder Kibid ov" - "Das jidische Herz" - "David b. Jischai" - "Davids Geige" - "Der Amerikaner oder die goldene Chassene" - "Der emesser Fraind" - "Der entlofener Soldat" - "Der Ganev" - "Der Jid in Rumänien" - "Der Jom Hachupa" - "Der Komödiant oder a Schandfleck in der Mischpuche" - "Der Mames Töchterl" - "Der Mann untern Tisch" - "Der ormer Millionär" - "Der Ozer" - "Der Satan im Gan Eden" - "Der Stern von Prag" - "Die falsche Zewua" - "Die Hugenotten" - "Die jüdische Welt" - "Die Liebe fun Jeruschalajim" - "Die Schneiderin" - "Die schöne Esther oder der Melech" - "Die Sedernacht oder Bilbel Dam" - "Die verblondsete Neschume" - "Die Tzwei Schmil Schmelkes" - "Dybuk" - "Dina oder der Gast von jener Welt" - "Ephraim und Menasche oder die Liebe von Zijon" - "Escheth Chajil oder die Prinzessin von Jehuda" - "Ester und Hamann" - "Ezra oder der Ewige Jude" - "Gabriel oder die Liebe von a jidische Frau" - "Galuth Russland" - "Goldale, Zion oder Al Naharath Babel" - "Hallel oder die Milchama mit dem Jezer hara" - "Ihr Widde" - "Ischara" - "Jehuda Maccabi" - "Jehudith die Zweite" - "Jehudith oder das verblondsete Schefale" - "Jehudith und Holophernes" - "Jente Pipernuter" - "Jidale oder der Emeth und der Scheker" - "Josef und seine Brüder" - "Kiddosch Haschem oder jidischer Minister" - "König und Bauer" - "Korachs Ozroth" - "Lumpacius-Vagabundus" - "Mammon der Geldgott" - "Man Wabs Fraind" - "Mann und Weib" - "Mishke and Moshke oder Europäer in Amerika" - "Nathan Schlemiehl" - "Schloime Hamelechs Mischpat" - "Vaterliebe" - "Vierhundert Jahr oder der Prinz und der Chacham" - "Zar Iwan Grosni"
Sandhi

Sandhi (Sanskrit: – „Zammasetzung“) is a Begriff aus da Sanskrit-Grammatik vom oidindschn Grammatika Panini, wo aa heit no in da Linguistik a Roin spuit, um systematische phonologische Endarunga ban Zammtreffa vo zwoa Morphem (Worttei) oda Lexem (Begriff) z beschreibm. Sandhi hod in Zweck de Ausproch z daleichtan, daduach dass afeinandafoigende Elemente oglicha wean. Dees ko beispuisweis duach Dazuafign oda Weglossa vo Phonem gschegn so wia duach de Vaendarung vom Artikulationsort oda vo da Phonation.
Typm.
Internes Sandhi.
A internes Sandhi tritt af, wen zwoa Morpheme innahoib vo am Wort betroffa san.
A Beispui is de systematische Vaendarung vom Präfix 'syn-" zu 'sym-." Wen s foigende Morphem mit am Labial ofangt, so wead da urspringlich alveolare Nasal "n" zum labialen Nasal "m." Vagleich: "Syn-opsis, Syn-these, ent-halten" vs. "Sym-pathie, sym-metrisch, emp-fangen." S Wort „Sandhi“ is sejm a Beispui fian umgekeatn Foi – es is a Zammasetzung aus „sam“ und „dhi“.
Externes Sandhi.
Externes Sandhi nennd ma vagleichboare phonologische Endarunga ban Afanandatreffa vo zwoa Weata.
Des ko ma zan Beispui reglmassi ba da Liaison im Franzesischn beobochdn. A Beispui ausm Englischn is de Obwondlung van unbstimmdn Artike: "a" wead za: "an," wonns foingade Woat mid an Vokai ofongd.
Beispui.
Sandhi im Boarischn.
Im Boarischn gibts an Haffa Sandhi-Owendunga, vui meara ois wia im Hochdeitschn.
Da easchte Sotz is im Foigandn jeweis ohne Sandhi, da zwoate mit Sandhi. Moast san aa boade Forma zualassi.
"I kimm aba a." &gt; I kimm awa-r-a.
"Wia i do obe schau." &gt; Wia-r-e do obe schau.
"Do hobds eam z gschlampad ozong." &gt; Do hobds-n z gschlampad ozong.
"Geh ma etz hoam" &gt; Gem-ma etz hoam.
"A mogara Mo." &gt; A mogana Mo.
"A weidara Sieg vo de 60a." &gt; "A weidana Sieg vo de 60a.
"Friaa wor ois andas." [klassisches Boarisch] &gt; Friara wor ois andas. [Heit oft vawendd.]
"Ghorsamsta Diena" &gt; Gschamsta Diena (schaug Gschamsdara)
Pluralis Modestiae

Pluralis Modestiae (aa "Pluralis Modestatis", "Bescheidenheitsplural", "Bescheidenheitsmeazoi") is de Vawendung vo ana Pluralfuam (Bsp.: „Mia homs gschofft.“ stott „I hobs gschofft.“), um duach de Vameidung vom Wuat „I“ Bescheidenheit auszdruckn.
Da Pluralis Modestiae wiad zum Teu mitn sognenntn "Pluralis Auctoris" (Autornplural) gleichgsetzt, bei dem wos a Autor vo an Text des „I“ vameidet.
Pluralis Auctoris

Pluralis Auctoris (aa "Autornplural", "Autornmeazoi") is de Vawendung vo ana Pluralfuam (Bsp.: „Mia weisen drauf hi, dass ...“ stott „I“ weis daauf hi, dass ...“) in wissenschoftlichn Textn und Vuaträgn oda in da juristischen Sproch.
Da Sprecha oda Schreiba, obwoira eigentlich si söwa maant, kommuniziat so Einvaständnis mitn Zuahera oda Lesa (Bsp.: „Auf den Punkt woin ma ned weida eigehn ...“) bzw. keat de Objektivitet und Generalitet vo ana wissenschoftlichn Orwad duach Vazicht aufs subjektive und speziölle „I“ fiara. Da Aungesprochane wiad vom Autor in de Iwalegungen einbezogn.
Da Pluralis Auctoris wiad zum Teu mitn sognenntn "Pluralis Modestiae" (Bescheidenheitsplural) gleichgsetzt, bei dem wos duach de Vameidung vom „I“ Bescheidenheit ausgedruckt wean soi.
Pseudotropheus lombardoi

Pseudotropheus lombardoi (an Hondl aa unter da Bezaichnung "Pseudotropheus liliancinius" z'kriagn) is a Buntbarsch aus Afrika, dea wo 1982 vo Burgess entdeckt wourn is. Sain Nom hod da Fiisch za Eahn vom amerikanischn Importeur John Lombardo dahoidn.
Fiakemma &amp; Leemsraum.
Da "Pseudotropheus lombardoi" is a Endemit. Er bewohnts Uferglanda vom Malawisee und da Stailkystn vo de Mbenji-Inseln. De Wossatemparatur betroug 24–28 °C. Zuadem is as Wossa laicht basisch (pH 7,5–8,0).
Merkmoie.
D' Läng vom Fiisch betroug za. 12 cm. s Mannei is gejb und troug oan oder mererne „Oarfleckai“ an da Afterflossn. s Waiwai is hejblau und schworschz gstraifft (quer). Zuadem trougs Waiwai koane „Oarfleckai“ an da Afterflossn.
Sexualvooitn &amp; Bruat.
As Waiwai leeg seine Oar, des noch da Befruchtung sofurscht inn Mund nimmb und duatn za. vir Wochn briatt (Majbriater). Nouch derer Inkubazionszeid valossnd d' Jungvicher as Maj.
Hoitung ois Zir- und Zuchtfiisch.
"Pseudotropheus lombardoi" weascht ba ins ois Ziafiisch ghoidn. Es soid drauf gochtt wern, dass gnuag Bloutz vurhondn is (za. 500 l). Ausserdem is da Fiisch aggressiav geengiwa ondre Oartn, deshoib soidat a nid in Gsejschoftsbeckn ghoidn wern (Ausnom: ondre afrikanische Seebuntbarsch).
Kakadu-Zwergbuntbarsch

Da Kakadu-Zwergbuntschrotz ("Apistogramma cacatuoides") is a Oart aus da Familie vo de Buntbarsch. Er zejt zua de wejdweid beliabastn Aquarienfiisch. Sei Furschtbestond ois Oart is im Geengsoutz zua onnerne Oartn aus da Gottung vo de "Apistogramma" gsicheascht, wei er vijfejtig in Aquarien nochezichtt weascht. Oierdings weisnd de mittlerwei in zoireiche Genarazionan zychteaschtn Aquarienfiisch deitlich onnerne Fourm ois wia d' Wijdform auf.
Merkmoie.
s Mannei vo dia Kakadu-Zwergbuntbarsch darreicht a Kerperleng vo oucht Zantimeter. De Weiwei bleim weesntlich kleaner und darreichnd ausgwouggsn nur a Leng vo fymbf Zantimeter, zuadem homds nid so longe auszogane Flossn wia de Mannei. De Fiisch hom an weng longgstecktn und nur mässig hochn Kerper. s Maj is im Vahejtniss zan Kerper voejtnissmässig grooss und houd auffejige wuistige Lippm. Kennzeichnds Merkmoi sand droi bis vir wejnfermige Stroafm am Unterbauch. Se treetn ba boade Gschlechter auf.
Virkemma.
Wia oie Buntbarsch vo da Gottung vo de Apistogramma houd a de Oart nur a ser kloas Vabreitungsgebiat. Bis hiazant sands a netta juust in da Nachant vo da peruanischn Stoud Pucallpa am Rio Ucayali nouchgwiisn wourn. Sei Leemsraum sand kloane, flouche Wousserlaf oder lagunenourtige Wousseroosommlungan im Reengwoid. De Fiisch hoidn se bevurzug in ser flouche Wousserzonan mid ner Temparatur vo eppa 24 und 28 °C auf. Typisch is a dicke Labschicht auf'm Boon vom Gwasser, zwischn de se d' Fiisch aufhoidn. A Unterwousserpflonzna und Stoaner wernd ois Vasteck gnytzt.
Furschtpflonzung.
As Weiwei leeg d' Oar an da Deckn vo ner Hejn oder unter Bladlunterseitn ou. s kymmeascht se alloa um d' Bruat, wärnds Mannei s Bruatrevir vateidig.
Aquaristik.
An natyrlichn Leemsraum weisnd de Gwasser, in de dia Oart bis hiazant gfundn wourn is, a woachs bis mittlhourts und leicht basischs Wousser auf. Mannei sand revirbijdand, desweeng soid netta a Por, oder a Mannei mid zwoo Weiwei ghoidn wern. De voejtnissmässig scheichn Fiisch soind netta mid ser ruige Beifiisch gmoasom ghoidn wern.
Pseudotropheus estherae

Pseudotropheus estherae (Sidn. "Maylandia estherae") is a afrikanischer Buntbarsch, der endemisch an da mosambikanischn Kystn vom Malawisee virkimmb. Er gheascht za de Mbuna und leeb an da Feyskystn vam See. Wia onnerne Mbuna danärscht a se vo Oing und is a Maybriater.
Merkmoie.
"Pseudotropheus estherae" weascht bis za 13 Zantimeeter long. Es gip droi vaschiane Fourbfourman:
Flossnforme: Rycknflossn VI-VIII/9-10, Afterflossn III/8
Pinzgauer Strouss

Dia Pinzgauer Strouss (B 311) is a Londesstrouss in Östareich.
Sij is oangtlech ois "Pinzgauer Schnejstrouss" ("S 11") blaant gween. Es sand ower netta droi Ouschnit vawirklecht wourn:
Dia Ouschnit sand jeeweils virspuarig ausbaud. Nouch da Streichung va dem Projekt im Jour 1986 sand dia Ouschnit in de zwoaspurige B 311 integrirscht wourn, dia Umfourung Behofen is za ner Autostrouss dakleascht wourn, ob da Auffourt Behofen bis hij za da A10 gijts sogour ois Autoboo (bzw. Autobooauffourt) und weascht a Fouchkroas aa A10a gnennt. Weideaschts is dia Streck a Toae va da wichtigsten innerestareichischen Ost-West-Vabindung.
Hoizweakstoff

Hoizweakstoff is a Weakstoff, dea wos duach Zaklanan vo Hoiz und aunschliassands Zaumaduan vo anzlnan Bestaundteun eazeigt wiad. De Gress und Fuam vo de klanan Hoizstickaln san ausschloggebend dafia, wos fia a Oat vo Hoizweastoff entsteht und wos seine Eignschoftn san. De Hoizstickaln wean ohne oda mit Bindemiddl oda mechanischn Vabindungen miteinaunda vabundn.
De Partikln kenna gaunz vaschiedn sein und untascheidn si vua oim duach de Gress. Gressara Bestaunteule san beispüsweis aus Schnitthoiz, wia Brettln und Furnia vo vaschiedana Dickn. Klane Bestaundteule san zum Beispü Hoizspaun (vo grob bis fein), Hockschnitzl, Hoizwoi, Hoizfasa und Hoizstaub. Nem Hoiz kaun aa aundas Lignosecellulose-Materieu wia Troadstroh, Hanfschom oda Miscanthus vawendd wean.
Hiadn (Buagkiacha a da Oiz)

Hiadn is a Oadstail vo da Gmoa Buagkiacha a da Oiz, im Oiztoe am Magaräddnbeag. Hiadn hod a Grundschui, dazua a Tuanhalle, an Kindagoaddn, an Kroma, an Bekka, an Metzga, a Filliale vo da Raiffeisenbank unt sogo an Schboadploz.
Gret weat "Inn-Soizach-Wesdmiddlboarisch", aba im übalifadn Original weat fast nua no vo de Bauan unt deane Nochkomma aa so gret.
Listn vo de boarischen Armeevabänd'

De Listn zoagt de Vabänd in da oiden boarischen Armee aufteilt in Korps, Divisiona, Brigadn, Regimenta und Bataillone und in dera Truppengattunga. Da letzte Hoamadstandort, Grindung und Auflösung sand - bois mas inner wordn is - aa ogebn.
Regimenta.
Infanterieregimenta.
De Infanterie vom boarischn Heer hod ummeras Jahr 1900 23 aktive Infanterie-Regimenta g'habt.
Untam Ersten Wejdkriag sand no ummera 50 Regimenter dazua kemma.
Kavallerieregimenter.
De Kavallerie vom boarischn Heer hod ummeras Jahr 1900 2 Schware Reiter-, 2 Ulanen- und 8 Chevaulegers-Regimenta g'habt.
Swing

Da Swing is a Musi und aa a Danz, den wo ma auf a Swing Musi danzn ko.
Musi.
Da Swing is a Musi, de wo aus'm Jazz entstandn is und aa no zum Jazz zählt. Ogfangt hots in Amerika in de 20er und 30er Joa vom 20. Joahundat. Es herrscht jetzad nimmer der sture 1-2-3-4 Takt, sondern de dritte Notn werd länger g'holtn und de vierte is dafiar kiarza. A Takt hot ober meistns zwoa so vierer Blocks, oiso 8 Schläg. Und vier Takte werdn nochad zu oam Block zam zählt.
Neoswing.
In de letztn Joa is da Swing wieder kemma, und hoasst si jetzad Neoswing. Der is am oidn Swing scho ähnlich, ober hört si fej moderna o. Beispui fiar neie Bands san da Roger Cicero, Cherry Poppin´ Daddies oder de The Puppini Sisters.
Danz.
Da Swingdanz werd a meistens auf a Swingmusi danzt. Des is a Paardanz, den wo ma nomoj z'woata danzt (es gibt aa a paar Solo Formen und manchmoj danzt a Mo aa med zwoa Deandl). Da Takt geht neda grodaus 1-2-3-4, sondern wej de dritte Notn a bissl länger g'holtn wird und de vierte kiarza is duat ma nochad so zähln: 1-2-3-und-4, 5-6-7-und-8. Bei dene "und"s werd dann oiwaj a "triple step" (engl. fiar "Dreifachschritt") gmocht. Des is wia'r a extra Schritt, derwo ober aus'm normaln 1-2-3-4 Takt ausse follt.
Entstehung.
Oogfangt hot da Swing in Harlem, Amerika. Des san de Schwoarzn gwen, die den Danz entwickelt hobn (d. h. der hot sie hoit selba so entwickelt, des is koa Planung gwen). 
Eascht mit da Zeit hobn dann aa Weiße danzt. Zu dera Zeit is des no was ganz was rares gwen, dass Schwoarze und Weiße was zam gmocht hobn, und das de zam danzt hobn, des is scho echt a Bsunderheit gwen.
Am meistn is'a in de 20er und 30er Joa vom 20.Joahundat danzt wordn, aber no nei bis in de 50er Joa. Seit de 80 Joa wird wieder Swing danzt und is in da letztn Zeit aa recht populär g'wordn.
Artn.
Es gibt mehrane Arten vo Swingdanz. De bekannteste (zumindestens bei uns) is da Lindy Hop. Ansonstn gibts no an Lindy Charlston, des is a bsunderne Form vo am Charlston, an Shag, der wo ganz lustige Beinbewegungn hot, und an Balboa, der wo zu ganz schnelln Musi danzt wird, und wo ma si ned so vej bewegt und grod kloane Schrit mocht.
In Schweden is da Bugg recht vabreitet, des is a verschwedischte Art vom Swing, de scho fast a Volksdanz g'wordn is. 
In Norwegen gibts aa an Folkeswing (dt. Volksswing), der is a einfache Version vom Swing und konn aa guat auf a Diskomusi (vo de 70er) oder Pop danzt werdn. Es san vej oida, ober aa junge Leid de wo den heit danzn.
In Amerika is da West Coast Swing und da East Coast Swing aa no recht bekannt. De san ober überhaupts ned gleich, sondern gonz onders.
Späder san dann aus'm Swing no anderne Danz enstandn: Da Jive, da Rock and Roll und da Boogie Woogie. De werdn eigentlich nimmer ois Swing gseng, hobn ober vej gleiche Sochan und Figurn.
Is gibt aa no den Begriff Jitterbug, der wo eigentlich a jeda Swingdanz sei ko, ober oft wird er fiar an Lindy Hop hergnumma.
Vabroatung.
Swing wird seit de 80er Joa wieder danzt, in Amerika, Eiropa und vereinzelt aa in Asien (hauptsächlich in de Haptstod a bissl).
In Deitschland gibts in jeda greßanan Stod vor allm an Lindy Hop. In de andan eiropäischn Länder is da Lindy Hop oba aa recht verbroat.
Schnääkugl

A Schnääkugl is a mit Wossa gfüde Kugl aus Glos oda Kunststoff, in dea aussadem klaane weisse Partikl drin san, de ma duach Schittln aufwiaben kau und di si dann wiar a Schnää langsam wieda osetzn. De Kugln enthoidn klaane Figurn und Landschoftn etc., de wos beim Schüttln "eingschneibt" wean.
Wann de Schnääkugln eafundn wuan san, is ned bekaunt. De easchtn san fias Ende vom 19. Joahundat nochgwiesn, de ollaeaschte 1878 auf da Parisa Wödausstölung. A poa Joa späda hod da Weana Weakzeigmocha Erwin Perzy de Schnääkugl duach an Zuafoi (beim Bau vo ana Schuastalampn mit Metoispää) neich eafundn und woa da Easchte, dea wos si de „Glaskugel mit Schnee-Effekt“ patentian hod lossn.
Seit de 1950a Joa san de Schnääkugln oft nimma aus Glos, sondan aus Polystyrol. A de "Schnääflockn" san jetzt aus an waachn Polystrol. Zuasätz im Wossa vahindan, dass si Algen büdn kenna. In neichare Modöö kaun des vadunste Wossa mid ana Spritzn nochgfüd wean.
Schnääkugelmuseum.
Schnääkugln san zu an beliabtn Saumlaobjekt wuan. In Wean gibz a Schnääkugelmuseum, des die Gschicht vo da Schnääkugel doastööt und aa diwerse Kugel-Typen zaagt.